b'\n_START_ARTICLE_\nJi\xc5\x99i Ko\xc4\x8dica\n_START_SECTION_\n\xc5\xbdivljenje\n_START_PARAGRAPH_\nOsnovno \xc5\xa1olo je obiskoval v Roga\xc5\xa1ki Slatini. Srednjo \xc5\xa1olo za oblikovanje in fotografijo v Ljubljani (smer grafi\xc4\x8dno oblikovanje) je kon\xc4\x8dal leta 1985._NEWLINE_\xc5\xa0olanje je nadaljeval na Akademiji za likovno umetnost v Ljubljani in jo kon\xc4\x8dal z diplomo \xc2\xbbKip na specifi\xc4\x8dni lokaciji\xc2\xab\xc2\xa0leta 1991 pri profesorjih Luju Vodopivcu in Toma\xc5\xbeu Brejcu._NEWLINE_Specializacijo je zaklju\xc4\x8dil leta 1993 s temo \xc2\xbbKata-logos\xc2\xab\xc2\xa0pri profesorju Du\xc5\xa1anu Tr\xc5\xa1arju._NEWLINE_Trenutno je zaposlen kot profesor oblikovanja in aran\xc5\xbeerstva na Srednji \xc5\xa1oli za aran\xc5\xbeerstvo (nasledil je Izidorja Urban\xc4\x8di\xc4\x8da). _NEWLINE_Je tudi zunanji sodelavec docent in pou\xc4\x8duje na Pedago\xc5\xa1ki fakulteti Univerze v Mariboru na Katedri za likovno umetnost. _NEWLINE_Skupaj z \xc5\xbeeno Vilmo Ducman (doktorico znanosti, strokovnjakinjo za materiale na Zavodu za gradbeni\xc5\xa1tvo) in tremi otroki \xc5\xbeivi in ustvarja v Ljubljani. Je tudi risar - politi\xc4\x8dni karikaturist.'